
AVIZ

asupra propunerii legislative pentru completarea Legii 544 din 

12 octombrie 2001 privind liberul acces la informaţiile de interes public
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea Legii 544 din 12 octombrie 2001 privind liberul acces la informaţiile de interes public, trimisă cu adresa nr. P.l.x-79 din 19 februarie 2007, înregistrată  sub nr. 31/154 din 20 februarie 2007.
Senatul a respins propunerea legislativă în şedinţa din 15 februarie 2007.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 7 martie 2007.


Membrii comisiei au examinat propunerea  legislativă supusă avizării, expunerea de motive, avizul favorabil al Consiliului Legislativ nr. 1389 din 19.10.2006, precum  şi punctul de vedere al Guvernului, transmis cu adresa nr. 3384/ D.P.S.G./ 3.11 .2006. 

În urma dezbaterilor, cu majoritate de voturi, s-a hotărât avizarea negativă a propunerii legislative, avându-se în vedere nu este posibilă instituirea unei sancţiuni pentru conducătorul unei instituţii, întrucât răspunderea disciplinară are un caracter strict presonal.
În raport de obiectul şi conţinutul său, propunerea legislativă face parte din categoria legilor ordinare.

